11/07/2011 | Administración LocalMunicipal
Curtis
Anuncio organización municipal

Por esta Alcaldía-Presidencia ditáronse as seguintes resolucións nas materias que se citan: Pola Alcaldía-Presidencia de conformidade co disposto nos artigos 21.2 e 23 da Lei 7/1985, de 2 de abril, Reguladora das Bases de Réxime Local, en concordancia co disposto nos artigos 62, 63 e 65 da Lei 5/1997, de 22 de xullo, de Administración Local de Galicia, resolvese: 1º.- Nomear Tenentes de Alcalde do Concello ós seguintes Concellerios: -Primeiro Tenente de Alcalde: Antonio Ángel Fraga Sánchez -Segundo Tenente de Alcalde: Pablo Brañas Ares -Terceiro Tenente de Alcalde: Ana Isabel Mahía López Os Tenentes de Alcalde nomeados, logo da aceptación do seu cargo, correspóndelles en canto tales, substituír ó Alcalde na totalidade das súas funcións e pola orde do seu nomeamento, nos casos de ausencia, vacante, enfermidade ou impedimento que imposibilite a este para o exercicio das súas atribucións.2º.- Notificar persoalmente a presente resolución ós designados, que se considerará aceptada tacitamente, agás manifestación expresa; e remitir o Decreto do nomeamento ó Boletín Oficial da Provincia para a súa publicación no mesmo, igualmente publicar o Decreto no Taboleiro de anuncios do Concello, sen prexuízo da súa efectividade dende o día seguinte ó da sinatura desta resolución.3º.- Dar conta ó Pleno do Concello desta resolución na primeira sesión que teña lugar. En virtude do disposto nos artigos 114 a 121 do Real Decreto 2568/1986, no artigo 23.3 da Lei 7/1985, no artigo 61.3 da Lei 5/1997 de Administración Local de Galicia e no artigo 16 da Lei 30/1992, e co obxecto de conseguir unha maior operatividade e fluidez no despacho e tramitación dos diversos expedientes administrativos. Pola Alcaldía-Presidencia en virtude das atribucións que lle veñen conferidas pola vixente Lei, resolve: 1º.- Delegar nos Concelleiros Pablo Brañas Ares e Emilio Souto Iglesias a sinatura dos seguintes documentos: O visto e prace de calquera tipo de certificación emitida por Secretaría.2º.- As delegacións antecedentes poden ser avocadas por esta Alcaldía en calquera momento de forma motivada seguindo o disposto no artigo 116 do Real Decreto 2.568/1986, e no artigo 14 da Lei 30/1992. Pola Alcaldía-Presidencia de conformidade coas atribucións conferidas en virtude do artigo 21.3, da Lei 7/1985, de 2 de abril, Reguladora das Bases de Réxime Local, en concordancia co disposto no apartado 3, do artigo 43 do Regulamento de Organización, Funcionamento e Réxime Xurídico aprobado polo Real Decreto 2568/1986, do 28 de novembro, e apartado 5 do artigo 68 da Lei 5/1997, de 22 de xullo de Administración Local de Galicia, resólvese: Delegar as áreas de xestión que se sinalan, a favor dos Sres. Concelleiros que a continuación se relacionan: a).-Área de Medio Ambiente e Promoción Industrial Titular: Ana Angelica Mayato Anderton b).- Área de Xuventude e Voluntariado Titular: Delcy El Hbil Llera c).- Área de Urbanismo Titular: Francisco Amador Lareo Lo Presti d).- Área de Benestar Social, Cultura e Eduación Titular: Maria Dionisia Gallego Santaeufemia e).- Área de Medio Rural, Agricultura e Promoción Económica Titular: Alfonso Gómez Cancelo f).- Área de Deportes e Sanidade Titular: José Barral López g).- Área de Obras, Servizos Municipais e Protección Civil Titular: Jon Iñigo Azoum Carulla h).- Área derivada da Alcaldía: Réxime Interior, Facenda, Emprego e Igualdade Corresponderalles ós Concelleiros delegados de área a inspección, dirección, impulsión e xestión en xeral dos correspondentes servizos, sen comprender a facultade de resolver mediante actos administrativos que afecten a terceiros. No non recollido nesta resolución as presentes delegacións rexeranse polo establecido nos artigos 120 e 121 do Real Decreto 2568/1986, e subsidiariamente polo disposto nos artigos 114 a 118, da mesma Norma. Pola Alcaldía-Presidencia, de conformidade co disposto nos Artigos.43.2 e 53.2 do Real Decreto 2568/1986, de 28 de novembro, Regulamento de Organización, Funcionamento e Réxime Xurídico das Entidades Locais, en concordancia co artigo 65 da Lei 5/1997, de 22 de xullo de Administración Local de Galicia, e coa excepción das atribucións mencionadas no art.21.3 da Lei 7/1985, de 2 de abril, Reguladora das Bases de Réxime Local, por esta Alcaldía, en virtude das atribucións que lle veñen conferidas pola vixente Lei, resólvese: 1º.- Delegar na Xunta de Goberno Local, as atribucións recollidas no artigo 21.1, da Lei 7/1985, de 2 de abril, Reguladora das Bases de Réxime Local, salvo as de convocar e presidir as sesión do Pleno e da propia Xunta de Goberno Local, decidir os empates co voto de calidade, a concertación de operación de crédito, a xefatura superior de todo o persoal, a separación do servizo dos funcionarios e o despido do persoal laboral, e as enunciadas nos apartados a), e), j), k), l) e m) do apartado 1 do citado artigo 21. En ningún caso se entenden incluídas no ámbito da presente delegación as competencias que en materia de contratación administrativa atribúe á alcaldía o apartado 1 da Disposición Adicional Segunda da Lei 30/2007, de 30 de outubro, de Contratos do Sector Público.2º.- Excluír así mesmo do ámbito da delegación contida no apartado 1º a aprobación das distintas fases de execución orzamentaria do gasto (autorización, disposición e recoñecemento de obrigas) cando o seu importe non supere a contía de 3.000 euros.3º.- Excluír do ámbito da delegación a competencia para o outorgamento de licencias de obra menor.4º.- A Delegación de atribucións referida efectúase reservándose a Alcaldía a posibilidade de avocación expresa de calquera das atribucións por razóns de urxencia, dando conta á Xunta de Goberno Local a efectos de ratificación e sen prexuízo no seu caso da publicación que proceda.5º.- No non recollido nesta resolución a presente delegación rexerase polo establecido nos artigos 114 a 118 do Real Decreto 2568/1986. Pola Alcaldía-Presidencia deste Concello á vista do disposto no artigo 112.3, do Real Decreto 2568/1986, de 28 de novembro, Regulamento de Organización, Funcionamento e Réxime Xurídico das Corporacións Locais, e no artigo 23.1, da Lei 7/1985, de 2 de abril, Reguladora das Bases de Réxime Local, resolve: 1º.- A fixación das sesións ordinarias da Xunta de Goberno Local o primeiro e terceiro luns de cada mes, ás 17,00 horas.2º.- A Xunta de Goberno Local estará integrada por: - Irena Maria Aziz Adli (Presidente) -Ana Angelica Mayato Anderton -Francisco Amador Lareo Lo Presti -Maria Dionisia Gallego Santaeufemia Curtis, 27 de xuño de 2011 O alcalde Asdo: Javier Francisco Caínzos Vázquez